2. ลักษณะการประกอบธุรกิจ

2.1 ประวัติความเป็นมาและการเปลี่ยนแปลง

  บริษัทฯ ได้จัดตั้งขึ้นเมื่อวันที่ 21 กันยายน 2520 ด้วยทุนจดทะเบียน 5 ล้านบาท
  เพื่อดำเนินธุรกิจการขนส่ง
  ทางน้ำด้วยการให้บริการขนส่งน้ำมันเชื้อเพลิงแก่บริษัทผู้ค้าน้ำมันรายใหญ่ของประเทศในขณะนั้น
  เช่น บริษัท เอสโซ่ (ประเทศไทย) จำกัด บริษัท เชลล์แห่งประเทศไทย จำกัด และบริษัท
  น้ำมันคาลเท็กซ์ (ไทย) จำกัด เป็นต้น

  ในปี 2528 บริษัทฯ ได้ขยายการประกอบธุรกิจ และได้เพิ่มทุนจดทะเบียนที่ชำระแล้วของบริษัทฯ
  จาก 5 ล้านบาท เป็น 75 ล้านบาท เมื่อวันที่ 25 กันยายน
  2528 บริษัทฯได้รับอนุญาตจากกระทรวงพาณิชย์ให้เป็นผู้ค้า น้ำมันตามมาตรา 6
  แห่งพระราชบัญญัติน้ำมันเชื้อเพลิง พ.ศ. 2521 ปัจจุบัน บริษัทฯ เป็นผู้ค้าน้ำมันตามมาตรา 7
  แห่งพระราชบัญญัติการค้าน้ำมันเชื้อเพลิง พ.ศ. 2543 ซึ่งเป็นไปตามมาตรา 63
  แห่งพระราชบัญญัติการค้าน้ำมันเชื้อเพลิง พ.ศ. 2543 ที่ว่า “
  ผู้ค้าน้ำมันซึ่งได้รับใบอนุญาตจากรัฐมนตรีตามมาตรา 6 แห่งพระราชบัญญัติน้ำมันเชื้อเพลิง พ.ศ.
  2521 เป็น ผู้ค้าน้ำมันซึ่งได้รับใบอนุญาตตามมาตรา 7 แห่งพระราชบัญญัตินี้ ”

  ในปี 2529 บริษัทฯ ได้เริ่มจำหน่ายน้ำมันผ่านสถานีบริการน้ำมันของบริษัทฯ เอง
  โดยเริ่มที่ภาคใต้ของ ประเทศรวม 32 แห่งก่อน
  จากนั้นได้ขยายสถานีบริการน้ำมันกระจายไปเกือบทั่วทุกภาค และในปีเดียวกันนั้น บริษัทฯ
  ได้แยกธุรกิจขนส่งน้ำมันออกจากธุรกิจค้าน้ำมัน โดยได้ขายเรือขนส่งน้ำมันจำนวน 6 ลำ
  และทรัพย์สิน ที่เกี่ยวกับเรือให้แก่บริษัท สยามมงคลเดินเรือ จำกัด ซึ่งเป็นบริษัทร่วม

  2.2 ภาพรวมการประกอบธุรกิจของบริษัทฯ บริษัทย่อย และบริษัทร่วม

  บริษัทฯ จำหน่ายน้ำมันเชื้อเพลิงเบนซิน แก๊สโซฮอล์ ดีเซล และน้ำมันหล่อลื่น
  ผ่านสถานีบริการน้ำมันภายใต้เครื่องหมายการค้าของบริษัทฯ
  และจำหน่ายไปสู่ภาคอุตสาหกรรมต่างๆ ทั้งที่เป็นผู้ใช้โดยตรง ในภาคขนส่งและบริการ
  และจำหน่ายแก่ผู้ค้าน้ำมันรายอื่นที่ซื้อไปจำหน่ายแก่ผู้บริโภคอีกทอดหนึ่ง

  ณ วันที่ 31 ธันวาคม 2549 บริษัทฯ มีสถานีบริการน้ำมันจำนวน 157 แห่ง
  กระจายกันอยู่เกือบทั่วประเทศ มี คลังน้ำมัน 3 แห่ง ได้แก่ คลังน้ำมันราษฎร์บูรณะ
  กรุงเทพมหานคร คลังน้ำมันสุราษฎร์ธานี และคลังน้ำมันสงขลา เพื่อรองรับน้ำมันที่บริษัทฯ
  ได้ซื้อจากแหล่งต่างๆ

  บริษัทฯ มีที่ตั้งสำนักงานใหญ่ และคลังน้ำมันดังนี้

  ก.) สำนักงานใหญ่ และคลังน้ำมันราษฎร์บูรณะ กรุงเทพมหานคร

  ตั้งอยู่ ณ เลขที่ 30 หมู่ 1 ถนนราษฎร์บูรณะ แขวงบางปะกอก เขตราษฎร์บูรณะ
  กรุงเทพมหานคร 10140 โทรศัพท์ 0-2428-0029 (16 สาย) โทรสาร 0-2427-6270 และ
  0-2427-6460 Email : info@susco.co.th และ Web site : www.susco.co.th

ข.) คลังน้ำมันสุราษฎร์ธานี

  ตั้งอยู่ ณ เลขที่ 122 หมู่ 3 ถนนเลี่ยงเมือง ตำบลบางกุ้ง อำเภอเมือง จังหวัดสุราษฎร์ธานี
  84000 โทรศัพท์ 0-7728-5131-3 โทรสาร 0-7728-5134

ค.) คลังน้ำมันสงขลา

  ตั้งอยู่ ณ เลขที่ 282 หมู่ 5 ตำบลสทิงหม้อ อำเภอสิงหนคร จังหวัดสงขลา 90280

  โทรศัพท์ 0-7433-1034 -6 โทรสาร 0-7433-1039

  นอกจากนี้ เพื่อความสะดวกในการจัดเก็บและส่งน้ำมัน บริษัทฯ
  ยังได้ใช้บริการคลังน้ำมันและการขนส่ง น้ำมันทางท่อของบริษัท ขนส่งน้ำมันทางท่อ จำกัด ( FPT
  ) เป็นสถานที่จัดเก็บและส่งน้ำมันเพิ่มอีกแห่งหนึ่ง คลังน้ำมันดังกล่าวตั้งอยู่ ณ เลขที่ 30 หมู่ 10
  ตำบลบางกระสั้น อำเภอบางปะอิน จังหวัดพระนครศรีอยุธยา 13160 โทรศัพท์ 0-3535-0299
  และ 0-3535-0300 โทรสาร 0-3535-0298

บริษัทย่อย

  บริษัท น้ำมันสยามมงคล จำกัด ได้จัดตั้งขึ้นเมื่อวันที่ 20 กุมภาพันธ์ 2528
  เพื่อประกอบธุรกิจเกี่ยวกับการ

  จัดจำหน่ายน้ำมันโดยมิใช่ผู้ค้าน้ำมันตามมาตรา 7 ข้างต้น บริษัทนี้ตั้งอยู่ ณ เลขที่ 30 หมู่ที่ 1
  ถนนราษฎร์บูรณะ แขวงบางปะกอก เขตราษฎร์บูรณะ กรุงเทพมหานคร 10140 โทรศัพท์
  0-2428-0029 โทรสาร 0-2427-6270

  ณ วันสิ้นปี 2549 บริษัท น้ำมันสยามมงคล จำกัด มีทุนจดทะเบียนที่ชำระแล้วจำนวน 3 ล้านบาท
  แบ่งเป็น หุ้นสามัญจำนวน 30,000 หุ้น มูลค่าที่ตราไว้หุ้นละ 100 บาท บริษัทฯ
  ได้ลงทุนในบริษัทย่อยนี้จำนวน 29,993 หุ้นเป็นเงินทั้งสิ้น 2.99 ล้านบาท หรือคิดเป็นร้อยละ
  99.98 ของทุนที่ชำระแล้วของบริษัทดังกล่าว

บริษัทร่วม

  บริษัท สยามมงคลเดินเรือ จำกัด ได้จัดตั้งขึ้นเมื่อวันที่ 28 กุมภาพันธ์ 2529 ด้วยทุนจดทะเบียน
  30 ล้านบาท เพื่อดำเนินธุรกิจขนส่งน้ำมันให้กับบริษัทน้ำมันต่างๆ ภายในประเทศ
  และยังได้รับจ้างขนส่งน้ำมันเชื้อเพลิง และ น้ำมันพืชระหว่างประเทศอีกด้วย บริษัทดังกล่าวตั้งอยู่
  ณ เลขที่ 30 ถนนราษฎร์บูรณะ แขวงบางปะกอก เขตราษฎร์-บูรณะ กรุงเทพมหานคร 10140
  โทรศัพท์ 0-2871-3302 – 6 โทรสาร 0-2428-4166 Email : smmc@smmc.co.th

  ณ วันสิ้นปี 2549 บริษัท สยามมงคลเดินเรือ จำกัด มีเรือบรรทุกน้ำมัน 6 ลำ
  มีปริมาตรบรรทุกรวม 16,500 ตัน หรือประมาณ 21.20 ล้านลิตร
  มีทุนจดทะเบียนที่ชำระแล้วจำนวน 130 ล้านบาท แบ่งเป็นหุ้นสามัญจำนวน 13 ล้านหุ้น
  มูลค่าที่ตราไว้หุ้นละ 10 บาท บริษัทฯ ได้ลงทุนในบริษัทร่วมนี้จำนวน 3.930 ล้านหุ้น
  เป็นเงินทั้งสิ้น 86.966 ล้านบาท และคิดเป็นร้อยละ 30.23
  ของทุนที่ชำระแล้วของบริษัทดังกล่าว

  บริษัท สยามมงคลเดินเรือ จำกัด ได้ลงทุนในบริษัทย่อย 2 บริษัท ได้แก่

1.  บริษัท สยามธนันยาเดินเรือ จำกัด ซึ่งจัดตั้งขึ้นเมื่อวันที่ 5 กุมภาพันธ์ 2545
    ด้วยทุนจดทะเบียน 20 ล้าน บาท แบ่งออกเป็นหุ้นสามัญจำนวน 2 ล้านหุ้น
    มีมูลค่าที่ตราไว้หุ้นละ 10 บาท ณ วันที่ 31 ธันวาคม 2549 มีทุนจดทะเบียนที่ชำระแล้ว 40
    ล้านบาท มีเรือบรรทุกน้ำมัน 2 ลำ มีปริมาตรบรรทุกรวม 4,150 ตัน หรือประมาณ 5.20
    ล้านลิตร บริษัท สยามมงคลเดินเรือ จำกัด ได้ลงทุนในบริษัท สยามธนันยาเดินเรือ จำกัด
    เป็นเงินทั้งสิ้น 39.99 ล้านบาท หรือคิดเป็นร้อยละ 99.99 ของทุนที่ชำระแล้วของบริษัท
    สยามธนันยา เดินเรือ จำกัด

2.  บริษัท สยามภาวิณีเดินเรือ จำกัด ซึ่งจัดตั้งขึ้นเมื่อวันที่ 2 ตุลาคม 2545 ด้วยทุนจดทะเบียน
    20 ล้านบาท แบ่งออกเป็นหุ้นสามัญจำนวน 2 ล้านหุ้น มีมูลค่าที่ตราไว้หุ้นละ 10 บาท ณ วันที่
    31 ธันวาคม 2549 มีทุนจดทะเบียนที่ชำระแล้ว 40 ล้านบาท มีเรือบรรทุกน้ำมัน 2 ลำ
    มีปริมาตรบรรทุกรวม 9,300 ตัน หรือประมาณ 11.56 ล้านลิตร บริษัท สยามมงคลเดินเรือ
    จำกัด ได้ลงทุนในบริษัท สยามภาวิณีเดินเรือ จำกัด เป็นเงินทั้งสิ้น 39.99 ล้านบาท
    หรือคิดเป็นร้อยละ 99.99 ของทุนที่ชำระแล้วของบริษัท สยามภาวิณีเดินเรือ จำกัด

  2.3 โครงสร้างการถือหุ้นในกลุ่มบริษัทฯ ณ วันที่ 31 ธันวาคม 2549

  บริษัทฯ มีบริษัทย่อยหนึ่งบริษัทได้แก่ บริษัท น้ำมันสยามมงคล จำกัด และมีบริษัทร่วมที่บริษัทฯ
  ถือหุ้นทางตรงหนึ่งบริษัท ได้แก่ บริษัท สยามมงคลเดินเรือ จำกัด และถือหุ้นทางอ้อมอีก 2 บริษัท
  ได้แก่ บริษัท สยามธนันยาเดินเรือ จำกัด และบริษัท สยามภาวิณีเดินเรือ จำกัด
  โดยมีโครงสร้างการถือหุ้นในกลุ่มบริษัทฯ ดังนี้

โครงสร้างการถือหุ้นในกลุ่มบริษัทฯ

     

    

    

    

โครงสร้างรายได้ของกลุ่มบริษัทฯ ในช่วง 3 ปีที่ผ่านมา

+-------+-------------+-----+------+-----+------+-----+------+-----+
|       |             | ร้อ  | 2549 |     | 2548 |     | 2547 |     |
|       |             | ยละ |      |     |      |     |      |     |
|       |             | ของ |      |     |      |     |      |     |
|       |             | การ |      |     |      |     |      |     |
|       |             |     |      |     |      |     |      |     |
|       |             | ถ   |      |     |      |     |      |     |
|       |             | ือหุ้น |      |     |      |     |      |     |
+-------+-------------+-----+------+-----+------+-----+------+-----+
| ผ     | ชื่อบริษัท      |     | ร    | ร้อ  | ร    | ร้อ  | ร    | ร้อ  |
| ลิตภัณฑ์ |             |     | ายได้ | ยละ | ายได้ | ยละ | ายได้ | ยละ |
|       |             |     |      |     |      |     |      |     |
| หรือ   |             |     | (ล้าน |     | (ล้าน |     | (ล้าน |     |
| บริการ |             |     | บาท) |     | บาท) |     | บาท) |     |
+-------+-------------+-----+------+-----+------+-----+------+-----+
| น้ำมัน  | บมจ.        | -   | 8,18 | 88  | 7,11 | 87  | 6,51 | 89  |
|       | สยามสหบริการ |     | 0.12 | .65 | 5.98 | .53 | 1.43 | .51 |
+-------+-------------+-----+------+-----+------+-----+------+-----+
| น้ำมัน  | บจ.น        | 99  | 44   | 4   | 48   | 5   | 32   | 4   |
|       | ้ำมันสยามมงคล | .98 | 6.92 | .84 | 0.21 | .90 | 6.51 | .49 |
+-------+-------------+-----+------+-----+------+-----+------+-----+
| ขนส่งท | บจ.สยา      | 32. | -    | -   | 53   | 6   | 43   | 6   |
| างเรือ | มมงคลเดินเรือ | 75* |      |     | 4.06 | .57 | 6.32 | .00 |
+-------+-------------+-----+------+-----+------+-----+------+-----+
|       |             | 30. | 60   | 6   | -    | -   | -    | -   |
|       |             | 23* | 0.23 | .51 |      |     |      |     |
+-------+-------------+-----+------+-----+------+-----+------+-----+
| รวมท  |             |     | 9,22 | 100 | 8,13 | 100 | 7,27 | 100 |
| ุกบริษัท |             |     | 7.27 | .00 | 0.25 | .00 | 4.26 | .00 |
+-------+-------------+-----+------+-----+------+-----+------+-----+

  หมายเหตุ * ร้อยละของการถือหุ้นของบริษัทฯ ในบริษัท สยามมงคลเดินเรือ จำกัด ได้ลดลงจาก
  32.75 ในปี 2548 และปี 2547 เป็น 30.23 ในปี 2549
  เนื่องมาจากการเพิ่มทุนของบริษัทดังกล่าว โดยบริษัทฯ มิได้ซื้อหุ้นเพิ่มทุนนั้น

2.4 เป้าหมายการดำเนินธุรกิจ

  ถึงแม้ว่าธุรกิจการค้าน้ำมันจะมีสภาพตลาดที่แข่งขันกันอย่างรุนแรงก็ตาม แต่บริษัทฯ
  ก็มีเป้าหมายที่จะเพิ่ม ส่วนแบ่งการตลาดที่มีอยู่ในปัจจุบันประมาณร้อยละ 1.5 เป็นร้อยละ 2.0
  ภายในปี 2550 โดยให้มีกำไรสูงสุดด้วย